ستیندر ناتھ ٹیگور

ستیندر ناتھ ٹیگور ()  (یکم جون 1842ء – 9 جنوری 1923ء) وہ پہلے ہندوستانی تھے جو انڈین سول سروس کے لیے منتخب ہوئے۔ علاوہ ازیں وہ ایک مصنف، نغمہ نگار اور ماہر لسانیات تھے۔ برطانوی راج کے ہندوستانی معاشرے میں خواتین کی بدحالی اور قید و بند کی زندگی کے خلاف انہوں نے زور و شور سے آواز بلند کی اور آزادی نسواں کے میدان میں زبردست کام کیا۔

سنہ 1882ء ستیندر ناتھ کاروار، کرناٹک میں ضلع جج رہے۔ انڈین سول سروس میں انہوں نے تیس برس کام کیا اور سنہ 1897ء میں صوبہ مہاراشٹر کے شہر ستارا میں جج کے عہدہ سے سبکدوش ہوئے۔

ابتدائی زندگی 
ستیندر ناتھ دیویندر ناتھ ٹیگور کے فرزند، رابندر ناتھ ٹیگور کے بڑے بھائی اور دوارکاناتھ ٹیگور کے پوتے تھے۔ ان کا تعلق ٹیگور خاندان کی جوراسانکو شاخ سے تھا۔ ستیندر نے گھر ہی میں سنسکرت اور انگریزی زبانیں سیکھیں۔ بعد ازاں ہندو اسکول میں داخل ہوئے۔ سنہ 1857ء میں کلکتہ یونیورسٹی کے سب سے پہلے داخلہ امتحان میں شریک ہونے والے طلبہ میں ستیندر بھی تھے۔ اس امتحان میں وہ اچھے نمبروں سے کامیاب ہوئے اور پریزیڈنسی کالج میں داخل ہوئے۔اپنے عہد کی رسم کے مطابق اوائل شباب ہی میں سنہ 1859ء میں گیان دان دنی دیوی سے ان کا بیاہ ہوا۔ اسی سال وہ اور کیشب چندر سین دیویندر ناتھ کے ساتھ سیلون (موجودہ سری لنکا) گئے۔

اولاد 
ان کے دونوں بچے سریندر ناتھ ٹیگور اور اندرا دیوی چودھرانی مشہور شخصیتیں تھیں۔ سریندر ناتھ انگریزی زبان میں ید طولیٰ رکھتے تھے، انہوں نے رابندر ناتھ ٹیگور کی فور چیپٹرز کا انگریزی میں ترجمہ کیا تھا۔ نیز بنگالی زبان میں مہابھارت کی تلخیص بھی تیار کی۔ تحریک آزادی ہند کے انقلابیوں سے ان کے خاصے روابط تھے۔

اندرا فرانسیسی زبان کی ماہر تھیں اور ساتھ ہی موسیقی اور خصوصاً رابندر سنگیت میں سند سمجھی جاتی تھیں۔ وہ وشو بھارتی یونیورسٹی کی وائس چانسلر بھی رہیں۔ ان کے شوہر پرمتھ چودھری مشہور بنگالی مصنف تھے۔

حوالہ جات

بیرونی روابط 
 
 

1842ء کی پیدائشیں
1923ء کی وفیات
برہمو شخصیات
بنگالی زمیندار
بنگالی مصنفین
بنگالی نشاۃ ثانیہ سے منسلک شخصیات
پریزیڈنسی یونیورسٹی، کولکاتا کے فضلا
کلکتہ یونیورسٹی کے فضلا
کولکاتا کی شخصیات
ٹیگور خاندان
انڈین سول سروس (برطانوی ہند) کے افسران
بھارتی مصنفین
بھارتی سرکاری ملازمین
بھارتی نغمہ ساز
ماہرین لسانیات
بنگالی ہندو
بنگالی شخصیات
ویکی ڈیٹا سے مطابقت رکھنے والی مختصر تفصیل
انیسویں صدی کی بنگالی شخصیات
بیسویں صدی کی بنگالی شخصیات
مغربی بنگال کے مصنفین
مغربی بنگال کے سماجی کارکن